Ministru kabineta rīkojuma projekta

**„Par valsts nekustamā īpašuma Ģimnāzijas ielā 12, Daugavpilī, nodošanu Finanšu ministrijas valdījumā”**

sākotnējās ietekmes novērtējuma ziņojums (anotācija)

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Ministru kabinets ar 2006.gada 9.maija rīkojumu Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” (protokols Nr.25, 35.§) apstiprināja Valsts nekustamā īpašuma vienotas pārvaldīšanas un apsaimniekošanas koncepciju (turpmāk – Koncepcija), atbalstot tās IV nodaļā ietvertā risinājuma 2.variantu.Atbilstoši Koncepcijas IV nodaļā ietvertā risinājuma 2.varianta 8.1.apakšpunktā noteiktajam visā Koncepcijas ieviešanas periodā ministrijām un valsts institūcijām jārisina to valdījumā esošo nekustamo īpašumu struktūras optimizēšanu un ar tiešo funkciju veikšanu nesaistītus un valsts īpašumā saglabājamus nekustamos īpašumus jānodod Finanšu ministrijas valdījumā valsts akciju sabiedrības „Valsts nekustamie īpašumi” (turpmāk – VNĪ) pārvaldīšanā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 1997.gada 6.augusta rīkojuma Nr.415 „Par valsts nekustamajiem īpašumiem” 1.1.apakšpunktu nekustamais īpašums (nekustamā īpašuma kadastra Nr.0500 001 6802) Ģimnāzijas ielā 12, Daugavpilī, ir valsts īpašums un nodots Latvijas Bankas valdījumā. Īpašuma tiesības uz minēto nekustamo īpašumu Latvijas Bankai ir nostiprinātas Daugavpils tiesas zemesgrāmatu nodaļas Daugavpils pilsētas zemesgrāmatas nodalījumā Nr.100000035680; lēmuma datums 18.10.2001.  Saskaņā ar Latvijas Bankas sniegto informāciju (2014.gada 19.novembra vēstule Nr.14-08.1/2014/235) Latvijas Banka pieņēma lēmumu ar 2014.gada 29.decembri slēgt Latvijas Bankas Daugavpils filiāli Ģimnāzijas ielā 12, Daugavpilī. Pēc minētās filiāles slēgšanas nekustamais īpašums Ģimnāzijas ielā 12, Daugavpilī, turpmāk nebūs nepieciešams Latvijas Bankas funkciju nodrošināšanai. Līdz ar to Latvijas Banka lūdz virzīt izskatīšanai Ministru kabinetā tiesību akta projektu par nekustamā īpašuma pārņemšanu Finanšu ministrijas valdījumā.  Izstrādātā Ministru kabineta rīkojuma projekta „Par valsts nekustamā īpašuma Ģimnāzijas ielā 12, Daugavpilī, nodošanu Finanšu ministrijas valdījumā”(turpmāk – rīkojuma projekts)1. un 2.punkts paredz uzdevumu Latvijas Bankai nodot un Finanšu ministrijai pārņemt valdījumā valsts nekustamo īpašumu (nekustamā īpašuma kadastra Nr.0500 001 6802) – zemes vienību (zemes vienības kadastra apzīmējums 0500 001 6802) 0,2730 ha platībā un trīs būves (būvju kadastra apzīmējumi 0500 001 6802 001, 0500 001 6802 003 un 0500 001 6802 004) – Ģimnāzijas ielā 12, Daugavpilī (turpmāk – nekustamais īpašums), kopā ar tam funkcionāli piederīgajām Latvijas Bankas valdījumā esošajām inženierbūvēm, un ierakstīt to zemesgrāmatā uz valsts vārda Finanšu ministrijas personā.  Rīkojuma projektā iekļautā nekustamā īpašuma raksturojums.  Nekustamais īpašums sastāv no:   * zemes vienības (zemes vienības kadastra apzīmējums 0500 001 6802) 0,2730 ha platībā; * būves (banka; būves kadastra apzīmējums 0500 001 6802 001; galvenais lietošanas veids 1220 – biroju ēkas) ar kopējo platību 1726,2 m2; * būves (garāža; būves kadastra apzīmējums 0500 001 6802 003; galvenais lietošanas veids 1242 – garāžu ēkas) ar kopējo platību 275 m2; * būves (banka; būves kadastra apzīmējums 0500 001 6802 004; galvenais lietošanas veids 1220 – biroju ēkas) ar kopējo platību 853,6 m2.   Latvijas Bankas valdījumā atrodas arī nekustamajam īpašumam funkcionāli piederīgas inženierbūves, kuras Latvijas Banka līdz nekustamā īpašuma nodošanai Finanšu ministrijas valdījumā plānojusi reģistrēt Nekustamā īpašuma valsts kadastra informācijas sistēmā.  Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kopējā kadastrālā vērtība uz 2015.gada 1.janvāri ir 376 869 *euro*, tai skaitā zemes vienības 43 134 *euro,* būves (būves kadastra apzīmējums 0500 001 6802 001) 160 559 *euro*, būves (būves kadastra apzīmējums 0500 001 6802 003) 11 641 *euro* un būves (būves kadastra apzīmējums 0500 001 6802 004) 161 535 *euro*.  Zemes vienības (zemes vienības kadastra apzīmējums 0500 001 6802) lietošanas mērķi:   * 0903 –  valsts un pašvaldību pārvaldes iestāžu apbūve 0,1671 ha platībā; * 0801 – komercdarbības objektu apbūve 0,1059 ha platībā.   Saskaņā ar informāciju no Nekustamā īpašuma valsts kadastra informācijas sistēmas nekustamajam īpašumam ir reģistrēti šādi apgrūtinājumi:   * arhitektūras un pilsētbūbniecības pieminekļa teritorija un objekti; * ekspluatācijas aizsargjoslas teritorija gar elektrisko tīklu kabeļu līniju 0,0018 ha platībā; * ekspluatācijas aizsargjoslas teritorija gar pazemes siltumvadu, siltumapgādes iekārtu un būvi 0,0390 ha platībā.   Ar Kultūras ministrijas 1998.gada 29.oktobra rīkojumu Nr.128 „[Par Valsts aizsargājamo kultūras pieminekļu sarakstu](http://m.likumi.lv/ta/id/33373-par-valsts-aizsargajamo-kulturas-piemineklu-sarakstu)”nekustamā īpašuma sastāvā esošā ēka (banka; būves kadastra apzīmējums 0500 001 6802 001) kā valsts nozīmes arhitektūras piemineklis „Valsts banka” (valsts aizsardzības Nr.4767) ir iekļauta Valsts aizsargājamo kultūras pieminekļu sarakstā. Līdz ar to saskaņā ar likuma „Par kultūras pieminekļu aizsardzību” 11.panta otrās daļas 1.punktā noteikto kultūras pieminekļa uzturēšanā ir jāievēro normatīvie akti un Valsts kultūras pieminekļu aizsardzības inspekcijas izsniegtie norādījumi par kultūras pieminekļa izmantošanu un saglabāšanu.  Nekustamā īpašuma daļa - būve (būves kadastra apzīmējums 0500 001 6802 004) un būve (būves kadastra apzīmējums 0500 001 6802 003) daļa 149,4 m2 platībā ir iznomāta akciju sabiedrībai „SEB banka” (2002.gada 23.decembra nomas līgums Par telpu Daugavpilī, Ģimnāzijas ielā 12, nomu). Līguma darbības izbeigšanas termiņš 2015.gada 30.jūnijs. Saskaņā ar Ministru kabineta 1997.gada 6.augusta rīkojuma Nr.415 „Par valsts nekustamajiem īpašumiem” 3. punktu Latvijas Banka 2014. gadā ieskaitīja valsts budžetā 55 712,28 EUR. Pēc nekustamā īpašuma pārņemšanas Finanšu ministrijas valdījumā noslēgtais nomas līgums tiks turpināts līdz līgumsaistību pilnīgai izpildei.  VNĪ Īpašumu izvērtēšanas komisija 2014.gada 4.decembra sēdē (protokols Nr.41 6.punkts) nolēma pārņemt Finanšu ministrijas valdījumā nekustamo īpašumu.  Finanšu ministrijas valdījumā pārņemamie nekustamie īpašumi ne vienmēr ir atbrīvoti no iepriekšējam nekustamā īpašuma valdītājam piederošās kustamās mantas, kā arī to valdītājs ne vienmēr ir pienācīgi pildījis pašvaldības saistošajos noteikumos noteiktos pienākumus nekustamā īpašuma īpašniekam par namu un to teritoriju, būvju un nekustamajam īpašumam piegulošās publiskās lietošanas teritorijas (kuras uzturēšanas pienākums ir minētā nekustamā īpašuma īpašniekam) uzturēšanu (sakopšanu, atbrīvošanu no atkritumiem u.c.). Pēc šādu nekustamo īpašumu pārņemšanas Finanšu ministrijas valdījumā ir nepieciešami papildus līdzekļi un resursi, kuri iepriekš nav plānoti, lai tos atbilstoši sakārtotu. Līdz ar to, lai novērstu šādas situācijas, rīkojuma projekta 3.punkts paredz aicināt Latvijas Banku, nododot nekustamo īpašumu (nekustamā īpašuma kadastra Nr.0500 001 6802) Finanšu ministrijas valdījumā, veikt nepieciešamās darbības, lai nodrošinātu, ka nekustamā īpašuma sastāvā esošās būves ir atbrīvotas no kustamās mantas un zemes vienība, kā arī tai piegulošā publiskās lietošanas teritorija (kuras uzturēšanas pienākums ir minētā nekustamā īpašuma īpašniekam) ir sakārtota atbilstoši pašvaldības saistošo noteikumu prasībām par namu un to teritoriju un būvju uzturēšanu (to skaitā brīva no atkritumiem).  Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija (VNĪ). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (tūkst. *euro*) | | |
| **2016.** | **2017.** | **2018.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | | | | |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | | | | |
| 1.2. valsts speciālais budžets | 0 | | | | |
| 1.3. pašvaldību budžets | 0 | | | | |
| 2. Budžeta izdevumi: | 0 | | | | |
| 2.1. valsts pamatbudžets | 0 | | | | |
| 2.2. valsts speciālais budžets | 0 | | | | |
| 2.3. pašvaldību budžets | 0 | | | | |
| 3. Finansiālā ietekme: | 0 | | | | |
| 3.1. valsts pamatbudžets | 0 | | | | |
| 3.2. speciālais budžets | 0 | | | | |
| 3.3. pašvaldību budžets | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | | | |
| 5. Precizēta finansiālā ietekme: | X | 0 | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar Ministru kabineta 1997.gada 6.augusta rīkojuma Nr.415 „Par valsts nekustamajiem īpašumiem” 3.punktā noteikto Latvijas Banka katru gadu valsts budžetā ieskaitīja no nekustamā īpašumā Ģimnāzijas ielā 12, Daugavpilī, izmantošanas gūto ieņēmumu daļu, kura pārsniedza minētā īpašuma apsaimniekošanas izdevumus.  Izdevumus, kas saistīti ar valsts nekustamā īpašuma ierakstīšanu zemesgrāmatā uz valsts vārda Finanšu ministrijas personā un turpmāku pārvaldīšanu, segs VNĪ saskaņā ar 2013.gada 18.septembrī ar Finanšu ministriju noslēgtās Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā nosacījumiem. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Jautājuma būtība ir saistīta ar valsts nekustamā īpašuma valdītāja maiņu, lai varētu nodrošināt tā pilnvērtīgu un nepārtrauktu pārvaldīšanu, tajā skaitā apsaimniekošanu. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija (VNĪ) un Latvijas Banka. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar rīkojuma projekta izpildi jaunas institūcijas netiek radītas, kā arī neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošo institūciju ietvaros ar tām pieejamiem resursiem. |
| 3. | Cita informācija | Nav. |

Anotācijas IV un V sadaļa – projekts šīs jomas neskar.

Finanšu ministrs J.Reirs

13.03.2015. 16:05

1565

L.Kokorēviča, 67024955

[Lita.Kokorevica@vni.lv](mailto:Lita.Kokorevica@vni.lv)